पाएं अपने शहर की ताज़ा ख़बरें और फ्री ई-पेपरडाउनलोड करें
गुड़गांव. सेक्टर-14 स्थित इंडस्ट्रियल ट्रेनिंग इंस्टीट्यूट (आईटीआई) में 14 जून से दाखिले शुरू होंगे। आईटीआई प्रशासन द्वारा दाखिले के दौरान किसी भी विद्यार्थी को कोई दिक्कत न हो, इसके लिए आवश्यक तैयारियां कर ली गई हैं। अधिकतर विद्यार्थियों को नौकरी भी पढ़ाई के दौरान मिल जाती है, जिसके चलते अधिक संख्या में विद्यार्थी आईटीआई का रुख करते हैं। यहां कुछ कोर्सेज के लिए योग्यता 8वीं कक्षा, तो कुछ के लिए 12वीं पास है।
14 जून से जमा होंगे फॉर्म
आईटीआई के फॉर्मो की बिक्री चल रही है। विद्यार्थी ऑनलाइन फॉर्म अपलोड कर भी भर सकते हैं। ऑनलाइन फॉर्म लेने वाले विद्यार्थियों को जमा करते समय प्रॉस्पेक्ट्स की फीस देनी होगी। 14 जून से फॉर्म जमा करने की प्रक्रिया शुरू होगी, जिसके लिए आईटीआई में सात केंद्र बनाए गए हंै। यदि जरूरत हुई, तो इसकी संख्या बढ़ाई जा सकती है। 25 जून फॉर्म जमा करने की आखिरी तिथि है।
1800 सीटों के लिए आते हैं 6 हजार आवेदन
आईटीआई में 1800 सीटों के लिए हर साल लगभग 6 हजार के आवेदन आते हैं। मेरिट के आधार पर दाखिला दिया जाता है। आईटीआई के प्रिंसिपल देवेंद्र ने बताया कि यहां 22 कोर्स हैं जिसके लिए 6 हजार के लगभग विद्यार्थी आवेदन करते हैं। विद्यार्थियों को दी जाने वाली बेहतर सुविधा के चलते अधिकतर विद्यार्थी यहां का रुख करते हैं। अच्छे स्टॉफ के साथ-साथ उन्हें अच्छा इंफ्रास्ट्रक्चर प्रोवाइड किया जाता है। विद्यार्थियों के व्यक्तित्व विकास पर भी ध्यान दिया जाता है।
लड़कियों के लिए 30 प्रतिशत आरक्षण
आईटीआई में लड़कियों के लिए भी विशेष छूट है। 30 प्रतिशत सीटें लड़कियों के लिए आरक्षित हैं। इसके अलावा एससी व बीसी कैटेगरी के विद्यार्थी को हरियाणा सरकार के पालिसी के तहत आरक्षण दिया जाता है।
होता है प्लेसमेंट : आईटीआई की खासबात यह है कि यहां प्रति वर्ष विद्यार्थियों का प्लेसमेंट होता है। साल में दो बार कई नामी कंपनियां यहां आती हैं और विद्यार्थियों की स्किल्स और योग्यता व प्रतिभा के आधार पर चयन करती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn